Ongevalle toe ná sy gom in plaas van haarsproei gebruikSkermgreep uit die video ŉ TikTok-gebruiker moes onlangs ongevalle toe haas toe sy ŉ sterk gom in plaas van haarsproei gebruik het. “Ek het nie meer Got2B Glued Spray [haarsproei] gehad nie, en toe gebruik ek Gorilla Glue Spray,” het Tessica Brown in haar video gesê. “Slegte, slegte, slegte idee.” Sy wys dan haar blink hare, wat nou glad nie kan beweeg nie. TMZ berig Brown moes Saterdag na ŉ hospitaal se ongevalle toe gaan nadat sy aanvanklik probeer het om met isopropiel alkohol die gom te verwyder – gebaseer op raad van die vervaardigers van die gom. Sy het al ŉ maand lank dié permanente haarstyl, maar het eers verlede week haar fout op TikTok bely waarna die video ook wyd op Twitter gedeel is met die hutsmerk #gorillagluegirl. Op haar Instagram-rekening het sy ŉ video gedeel waar iemand tevergeefs probeer om die gom uit haar hare te verwyder en foto’s van haar besoek aan die hospitaal in Louisiana in die VSA. Gorilla Glue is ŉ uiters sterk huishoudelike gom wat in Amerika vervaardig word. Dit kan gebruik word om onder andere stukkende meubels te herstel. Dit kan op metaal, klip, hout, keramiek, spons, glas en talle ander tipe materiale gebruik word. Die gom is deursigtig, water- en temperatuurbestand. Stiff where????? Ma hair ???????? ♬ original sound – Tessica Brown A post shared by Tessica (@im_d_ollady)